Մենք նաև զրուցեցինք Հայկ Հարությունյանի որոնումների կամավորական աշխատանքները համակարգող Արուսիկի հետ, ով նշեց, որ շուրջ 2 ամիս է՝ դադարեցրել են իրենց աշխատանքները, սակայն 14-ամյա Հայկի մայրիկի՝ տիկին Հասմիկի հետ կապը պահում են: Ըստ մեր զրուցակցի՝ Հայկի մայրիկը հեռախոսազրույցների ընթացքում կասկածներ է հայտնել, որ շատ հնարավոր է՝ Հայկը ինչ-որ մեկի տանն է: «Երևի Հայկին մեկը գտել ու իր տանն է պահում, օգնություն որպես, չգիտեմ, թե որտեղ կարող է լինել տղաս, այլ բան չեմ ուզում մտածել»,-Արուսիկի հետ վերջին անգամ հեռախոսազրույցի ժամանակ այսպես էր ասել Հայկի մայրը՝ տիկին Հասմիկը: